google/wiki40b huggingface dataset:
Svømming under Stillehavslekene 2007

Svømming under Stillehavslekene  2007. Svømming var en av flere sporter som var med i de trettende stillehavslekene som ble arrangert i Apia på Samoa i perioden 25. august til 8. september 2007. Det var trettende gangen som svømming var med på programmet under stillehavslekene. Det var førti øvelser, tjue for menn og tjue for kvinner. Ny-Caledonia ble beste nasjon med tjuesju gullmedaljer foran Papua Ny-Guinea med åtte.
Darren Moore

Klubblag

Darren Moore startet sin karriere i Torquay United i 1992, og han spilte for Torquay fram til sommeren 1995. I august 1995 kjøpte Doncaster Rovers ham for £62 500, og han ble værende i klubben fra South Yorkshire i to sesonger. 
I juni 1997 gikk Moore til Bradford City, og hans første kamp for Bradford var den 27. september 1997 i en ligakamp mot Oxford United. Hans første mål for klubben fra West Yorkshire var mot Birmingham City i august 1998. Darren Moores neste klubbskifte kom i november 1999 da han ble kjøpt av Portsmouth for £500 000. Han debuterte for Pompey 20. november 1999 i en ligakamp mot Crewe Alexandra, og 8. april 2000 laget han sitt første mål for klubben fra Hampshire da laget slo Norwich City 2-1 i en ligakamp.
I september 2001 ble Darren Moore kjøpt av West Bromwich Albion for £750 000, og 15. september 2001 spilte han sin første kamp for West Bromwich da laget slo Watford 2-1 i en ligakamp. Hans første mål for denne klubben kom 17. november 2001 i en ligakamp mot Rotherham United. I løpet av de fire og et halv årene han spilte for The Baggies fikk han med seg to opprykk til Premier League, men også et nedrykk fra den øverste divisjonen i det engelske ligasystemet. 
Etter å ha fått lite spilletid i West Bromwich i 2005/06 sesongen skrev Darren Moore under på en tre og et halvt år lang kontrakt med Derby County i januar 2006. Han debuterte for Derby den 1. februar 2006 i en ligakamp mot Sheffield United, mens hans første mål for klubben fra Derbyshire kom 11. mars 2006 da klubben slo Burnley 3-0 i en ligakamp. I siste del av 2005/06-sesongen fikk han med seg 14 ligakamper for the Rams.
I 2006/07-sesongen kjempet Moore i starten på sesongen sammen med Dean Leacock og Michael Johnson om midtstopperplassene til Derby, men utover i sesongen ble han sammen med Dean Leacock fast førstevalg i midtforsvaret. Totalt spilte Moore 35 ligakamper for Derby, og han fikk også med seg 7 andre obligatoriske kamper for Derby denne sesongen. Han fikk også bokført 4 mål for the Rams, og ett av disse målene kom i den siste playoff-semifinalen mot Southampton den 15. mai 2007. Han spilte også hele playoff-finalen den 28. mai 2007 da Derby slo hans gamle klubb West Bromwich 1-0, og dermed kvalifiserte seg til spill i Premier League.
Herbert Blankenhorn

Bakgrunn, de første årene

Herbert Blankenhorn gikk på skole i Berlin fra 1913 til 1918, og fra 1914 på Bismarck-Gymnasium Wilmersdorf. Han studerte senere jus i Heidelberg, München og Paris, men avbrøt disse studiene, og gikk senere på London School of Economics. Han tilhørte fra 1929 det tyske utenriksdepartementet (Auswärtiges Amt) under Gustav Stresemann.

Under nasjonalsosialismen

I 1938 ble han medlem av NSDAP. Han ledet 1943 næringsavdelingen i den tyske legasjon i Bern. Blankenhorn ble i 1943 utnevnt som legasjonsråd av første klasse, og var i perioden 1943 til 1945 i utenriksdepartementet i Berlin. Han deltok i attentatet mot Hitler 20. juli 1944. I 1945 ble han arrestert av amerikanske okkupasjonsstyrker, og satt i en fangeleir i Paris.

Karriere etter andre verdenskrig

Fra 1946 til 1948 var han medarbeider, senere stedfortredende leder av sekretariatet til sonerådet for den britiske okkupasjonssonen i Hamburg.
Han var fra 1948 til 1949 personlig medarbeider («høyre hånd») for Konrad Adenauer, i hans verv som president i Det parlamentariske råd. Blankenhorn var selv generalsekretær i CDU i den britiske okkupasjonssonen. Fra 1949-1951 var han leder av forbindelseskontoret i forbundskanslerens kontor til Den allierte høykommisjon. I 1951 ble han leder av politisk avdeling i Tysklands utenriksdepartement, og var den som i praksis bygget opp utenriksdepartementet.
Til det nye utenriksdepartementet i 1951, rekrutterte Blankenhorn en rekke embetsmenn fra det gamle departementet i Wilhelmstrasse i Berlin, og som var nedlagt i 1945. Regjeringen hadde bestemt at ingen medlemmer av NSDAP skulle ansettes i Auswärtiges Amt, men slik gikk det ikke. Som leder av personalavdelingen ble riktignok Wilhelm Haas ansatt, som var uten fortid i noen nazistisk organisasjon. Hans kone var av jødisk avstamming og familien hadde i krigsårene oppholdt seg i Kina. Under Haas var imidlertid alle ansatte tidligere NSDAP-medlemmer, og flere også SS-medlemmer.
Han var medlem av delegasjonen som i 1955 reiste til Moskva for å forhandle om hjemsendelse av tyske krigsfanger, og var Tysklands ambassadør i NATO i perioden 1955 til 1959. I årene 1958 til 1970 var han Tysklands ambassadør i Paris, Roma og London. Fra 1970 til 1976 var han Tysklands representant i UNESCOs eksekutivråd.
The Band

Oversikt

Deres musikk var en blanding av flere elementer: primært country og tidlig rock and roll, selv om rytmeseksjonen ofte var likt Stax (Southern- og Memphis-soul) eller Motown. Robertson har nevnt Curtis Mayfield og Staple Singers som en stor inspirasjonskilde.
The Band bestod av Robbie Robertson (gitar); Richard Manuel (piano, harmonica, trommer, saksofon); Garth Hudson (orgel, piano, klavinet, synt, saksofon); Rick Danko (bass, fiolon, trombone); og Levon Helm (trommer, mandolin, gitar, bass). Med unntak av Robertson, var alle medlemmene multi-instrumentalister.
Lukas Zabulionis

Biografi

Zabulionis har bodd i Sandefjord siden han var 7 år gammel. Etter eksamen ved Sandefjord videregående skole i 2011, startet han musikalske studier på Toneheim Folkehøgskole. I 2016 fullførte han sin bachelor i utøvende jazzsaksofon på Jazzlinja i Trondheim ved Norges Teknisk-Naturvitenskapelige Universitet (NTNU).
Zabulionis fikk mye oppmerksomhet for sitt debutalbum Changing Tides (2016). Musikere her er Ivan Blomqvist (piano), Arne Martin Nybo (gitar), Kristian B. Jacobsen (bass) og Per Kamfjord (trommer). Musikken er inspirert av ECMs moderne jazz estetikk fra 1970-tallet og er knyttet til musikken ril Jan Garbarek. Tankegangen bak utgivelsen kan også være knyttet til ideer som oppsto i romantikken på 1800-tallet, der musikken er preget av lengsel, mystikk og kjærlighet med stor vekt på farger og kontraster.
Inspur K-UX

Inspur K-UX er en Linux-distribusjon som blir utviklet av Inspur, et kinesisk flernasjonal selskap som spesialiserer seg på informasjonsteknologi. Distribusjonen er basert på Red Hat Enterprise Linux og er et av fem kommersielle operativsystemer som er sertifisert til Open Groups UNIX 03-standard. De øvrige er Mac OS X, Solaris, AIX og HP-UX. Inspur K-UX er brukt på stormaskiner som for eksempel Inspur Tiansuo K1.
6. divisjon fotball for menn (Østfold)

Avdeling 2

¹ Ås 2 og Hobøl trukket 2 poeng for bruk av ikke-spilleberettiget spiller.

Avdeling 1

¹ Idd 2 kan ikke rykke opp fordi Idds førstelag ligger i 5. divisjon. Spydeberg rykker dermed opp.
Kilde: Speaker.no

Avdeling 2

Kilde: Speaker.no
Garreta

Utseende

Middelsstore, kraftige, svarte skarabider, noen med metallisk glans. Hodet er bredt og skovlformet, kroppen kort og bred. Pronotum er minst så bredt som dekkvingene, som har ganske fine punktstriper. Beina er kraftige, forleggene med store tenner på utsiden. Frambeina har føtter (tarser), men disse er meget korte og spinkle.

Levevis

Som hos andre Scarabaeinae lever larvene av gjødsel som foreldrene har gravd ned.

Utbredelse

Slekten er utbredt i Afrika og Sørøst-Asia.
Alesso

Musikkarriere

Lindblad ble født i Stockholm i Sverige, og er av en halv-italiensk avstamning. Han begynte å spille piano i en alder av syv, men ble interessert i EDM da han var 16. Alesso fått anerkjennelse fra artister som Avicii, David Guetta, Erick Morillo, Groove Armada, og andre med utgivelsen av Alesso EP-en hans i 2010. I begynnelsen av 2011 snakket Sebastian Ingrosso fra Swedish House Mafia med Alesso og spurte om han ønsket å jobbe sammen. Ingrosso introduserte ham for DJ-ing og hjalp ham med produksjon av låter.
En av de første sangene Alesso produsert med Sebastian Ingrosso var sangen «Calling» som nådde nummer to på Beatport listene. Sangen ble senere omdøpt til «Calling (Lose My Mind)». Fra det tidspunktet fortsatte populariteten hans å stige. MTV kårte ham til «EDM Rookies to Watch» i 2012, og han spilte inn en BBC Radio 1 «Essential Mix» i mars 2012. Han spilte for et publikum på 60 000 på Creamfields, og ledsaget Madonna på hennes MDNA World Tour. I slutten av 2012 hadde Alesso gitt ut en ny original blanding kalt Years med Matthew Koma som hadde gjort det bra i Storbritannia.
Innen 2013 hadde Alesso spilt på festivaler som Coachella, Electric Daisy Carnival, Ultra Music Festival, og Tomorrowland. Han ga ut en remix av OneRepublic under navnet «If I Lose Myself» som nestet fikk en million lyttere på Soundcloud på relativt kort tid. I et samarbeid med Calvin Harris og Hurts, har Alesso gitt ut «Under Control» som fikk 88 millioner avspillinger.
I juli 2014 signerte Alesso med Def Jam Recordings. Han debuterte også et nytt spor som heter «Tear The Roof Up», som ble kalt en «Future Exclusive» av Zane Lowe. Musikkvideoen til «Tear The Roof Up» ble utgitt eksklusivt gjennom Snapchat i september 2014. Alesso har også begitt seg ut på sin «Heroes Tour», oppkalt etter hans single «Heroes (we could be)» med Tove Lo. Hans debut studioalbum er satt til å bli gitt ut i første kvartal av 2015, og det vil omfatte både «Heroes (We could be)» og «Tear The Roof Up».  Singelen «Heroes (We could be)» ble offisielt lansert 15. desember 2014. Hans nye singel, med tittelen «Cool» og med Roy English, hadde premiere 13. februar 2015, på BBC Radio 1.
Brachyhospes

Levevis

Larvene utvikler seg i ved av løvtrær.

Utbredelse

Slekten er kjent fra det sentrale Afrika (Kongo).
Rock in Rio

Rock in Rio er en musikkfestival i Rio de Janeiro i Brasil. 
Det samles opp mot 200 000 mennesker når de største bandene spiller. Festivalen ble arrangert for første gang i 1985, og siden ble den arrangert i 1991, 2001, 2011, og har siden det vært arrangert hvert andre år, 2013, 2015, 2017 og 2019.
Noen av de mest kjente bandene som har gjestet festivalen er a-ha, AC/DC, Iron Maiden, Oasis, Prince, Carlos Santana, Red Hot Chili Peppers, Queen, Guns N' Roses og Metallica.
Paradora

Utseende

Små, avlange, blanke, mørke praktbiller. Oversiden er nokså ujevn og knudrete.

Utbredelse

Slekten lever på Madagaskar.
Massakren i Tel el Zaatar

Massakren i Tel el Zaatar skjedde den 12. august 1976 under den libanesiske borgerkrigen, i den palestinske flyktningleiren Tel el Zaatar i Libanon. Høyreorienterte kristne militser, ledet av falangistene, okkuperte flyktningleiren og skjøt og drepte et stort antall flyktninger.

Hendelsesforløp

Det begynte med et beleiringsforsøk som varte i flere måneder, og den 12. august fikk militsene kontroll over flyktningleiren. Beleiringen tok såpass lang tid grunnet at innbyggerne fikk støtte fra Syria. Da kontrollen over leiren var et faktum, ble innbyggerne tvunget til å evakuere — eller etnisk renset — i retning av det muslimskstyrte området Vest-Beirut. Under evakueringen ble det hevdet flyktningene ha ha blitt skutt ned av militsene med maskingevær, og andre ble drept inne i leiren med skytevåpen, granater og kniver. Det ble også hevdet det fant sted et stort antall voldtekter. Leiren i seg selv ble fullstendig ødelagt.

Reaksjoner

Massakren medførte kraftig kritikk mot Syria, både i den arabiske verden og internasjonalt. Det sies også at hendelsen bidro til den voksende sunnimuslimske disputten i det alawittstyrte landet. Som et resultat avsluttet Syria sitt motstandsarbeid mot PLO og LNM, og godtok Den arabiske ligas beslutning om å midlertidig avslutte borgerkrigen.
St. Gertrud (Hamburg)

St. Gertrud er en evangelisk-luthersk kirke i Hamburg i Tyskland.
Kirken som har et 88 meter høyt tårn, ble tegnet av Johannes Otzen. Kirken ble bygget i perioden 1882 til 1885, og innvielsen skjedde i 1886.
Trefoldighetskirken i Arendal er en omtrent kopi av denne kirken, og den ble tegnet av arkitekt Christian Fürst, som var elev av Johannes Otzen.
Paul Arnesen

Slekt

Paul Arnesen var sønn av prost Árni Sigurðarson i Snæfellsnes syssel. Han var gift første gang med Bodild Cathrine Thonup og andre gang med Dorothea Elisabeth de Wauvert Wexels. Datteren, forfatterinnen Benedicte Arnesen Kall, har skildret ham i boken Paul Arnesen Islænder, et Livsbillede (1884).

Liv

16 år gammel kom Arnesen til Danmark og ble elev ved skolen i Helsingør. I 1799 tok han examen artium, og i 1800 filologisk og filosofisk eksamen ved Københavns Universitet. I 1803 ble han ansatt som adjunkt ved Christiania katedralskole, hvor han i 1806 ble overlærer.
I 1812 forlot han Norge og slo seg ned i Danmark. Han var overlærer i Slagelse fra 1813, og i 1815 ble han rektor i Fredericia. Da skolen ble nedlagt i 1817 flyttet han til København, hvor han var lærer ved Borgerdydskolen.

Virke

Arnesen utga en gresk-dansk (1830) og en latinsk-dansk (1845–1848) ordbok.
I Norge var han medlem av Selskabet for Norges Vels historisk-filosofiske klasse, som utga Historisk-philosophiske Samlinger. I 1812 var han involvert i Selskabets plan om en ny oversettelse av Snorres kongesagaer til dansk. Han skulle oversette prosateksten i sagaene, mens Grundtvig skulle oversette kvadene. Men da Arnesen trakk seg og flyttet til Danmark, ble hele oversettelsen overlatt til Grundtvig.
I 1812 utga han skriftet «Bidrag til at Bedømme Christiania som tilkommende Sæde for Norges Universitet».
Første Klemensbrev

Første Klemensbrev (gresk: Κλήμεντος πρὸς Κορινθίους, Klēmentos pros Korinthious) er et tidlig kristent skrift som inngår blant De apostoliske fedres skrifter. Forfatter er sannsynligvis den romerske biskopen (paven) Klemens I omkring år 95.
Foranledningen til brevet var stridigheter i Korint ved den fremvoksende menighetsorganiseringen der, men det inneholder også en bred fremstilling om kristen vandel og tro. Det fremstår ved sin enhetlige stil som én persons verk.

Innhold

Første Klemensbrevet er fra menigheten i Roma til menigheten i Korint. Intressant er at det finnes to henvisninger til ord av Jesus som også gjenfinnes, med små justeringer, i Lukasevangeliet.
Cuju

Cuju (蹴鞠, bokstavelig «sparke ball») eller Tsu' Chu en gammel kinesisk ballsport. Det var et ballspill som involverte å sparke en ball gjennom en åpning i et nett. Det var ikke tillatt å bruke hendene. Det er vurdert av FIFA som det eldste kjente form for fotball som kan bevises. Det ble først omtalt som en øvelse i et militær tekst fra mellom 200- og 100-tallet f.Kr. Moderne fotball har derimot utviklet seg fra en form for primitiv fotball som ble praktisert i Europa i flere land fra middelalderen og framover, og som ikke har noen historisk tilknytning til cuju.
Cuju var en konkurransesport med store likheter til moderne fotball. Det har sin opprinnelse i Kina, men ble også spilt i Korea, Japan og Vietnam. Det japanske ordet for cuju er kemari og blir fortsatt praktisert i Kyoto og ved andre helligdommer i Japan.
Zabrze

Vennskapsbyer

Sangerhausen, Seclin, Lund, Sønderborg, Hazleton, Trnava, Opava, Kaliningrad, Rivne
Anji

Anji (kinesisk: 安吉县; pinyin: Ānjí Xiàn) er et fylke i provinsen Zhejiang i Folkerepublikken Kina. Det er del av byprefekturet Huzhou.
I 1999 hadde det en befolkning på 447 166 innbyggere.

Kulturminner

Småbyen Dipu (Dipu chengzhi, 递铺城址), Dusongpasset og den gamle postveien (Dusongguan he gu yidao, 独松关和古驿道) og Anchengs gamle bymur (Ancheng chengqiang, 安城城墙) er oppført på Folkerepublikken Kinas liste over kulturminner.
Hertugdømmet Puglia

Dette området ble først etablert av Guaimar IV av Salerno som ble utnevnt til hertug av Puglia og Calabria av de normanniske erobrerne i 1027. Han satte inn den normanniske lederen Vilhelm Jernarm, sønn av Tancred og medlem av Huset Hauteville som greve av Melfi.  Selv om denne utnevnelsen aldri ble godkjent av keiseren, regnes Vilhelm Jernarm som den første greven av Puglia og Calabria. 
I 1047 fjernet Henrik III av Det tysk-romerske rike Guaimars hertugtittel, og utnevnte Vilhelms bror Drogo som etterfølger med tittelen Dux et Magister Italiae comesque Normannorum totius Apuliae et Calabriae og gjorde ham til sin direkte underordnede vasall.
Cheese

Historikk

Cheese ble utviklet som et Google Summer of Code-prosjekt i 2007 av Daniel G. Siegel. Hensikten med prosjektet var å etablere et fritt alternativ til Mac OS X-programmet Photo Booth.
Under utviklingen av det grafiske brukergrensesnittet er det tatt spesielle hensyn for å gjøre programmet optimalisert for nett-PCer, slik at programmet skal kunne fungere på et bredt spekter av Linux-distribusjoner.
Siden GNOME 2.22.0 ble lansert 12. mars 2008, har Cheese blitt distribuert som en del av GNOME.

Funksjoner

Cheese har modi for å ta enkeltbilder, video og bildeserier. I enkeltbilde- og bildeseriemodus har programmet forsinkelse på avløseren, og bruker skjermen som en rudimentær blits.
Programmet er integrert i GNOME. For eksempel kan man sende bilder direkte til fotohåndteringsverktøyet F-spot, eller angi at et bilde skal settes som profilbilde i GNOME.
Dersom programpakken postr er installert, er det mulig å eksportere bilder fra Cheese direkte til Flickr.
Cheese har støtte for å skifte mellom flere kameraer. Programmet bruker biblioteket GStreamer til å lagre videoer i konteinerformatet Ogg, komprimert med Vorbis og Theora, og til å legge effekter på bilder og videoer.
Landfalløya kapell

Historikk

Som kapell var bygningen en del av Den norske kirke og hørte til Drammen prosti i Tunsberg bispedømme.
Kapellet er bygd i tømmer og har 120 plasser. Det ble innviet i 1902.
Brukseier Hallgrim E. Evjen skjenket i 1878 tomt til forsamlingshuset, som gave til beboerne i området.
Med innsamlede midler og gaver fra Drammens Sparebank sto Landfaldøen Forsamlingshus ferdig til innvielse 11. desember 1878. Innvielsen ble foretatt av prost Koren. Huset fikk senere navnet: Landfaldøen Bedehus. I den første tiden ble det holdt bibelforelesninger og oppbyggelige møter i huset, foruten søndagsskole. Søndagsskolen viste seg å vokse så fort at den ikke hadde plass nok i de to små rommene den var tiltenkt, men måtte flytte inn i storsalen. Den talte ca. 200 barn i 1885. Huset ble også benyttet som privat barneskole da det var lang vei å gå for de minste til almueskolen. Brukseier Evjen bidro med midler når det var behov og han hadde sin faste plass i «Bestyrelsen» fram til sin død i 1917. Prestene i Bragernes var positive til aktiviteten på Landfalløya da de lenge hadde sett behovet for et gudshus der oppe i utkanten av byen.
Landfaldøen Bedehus ble benyttet til faste bibellesninger med prester fra Bragernes. I 1903 ble Bedehuset innviet til kapell og kirkelige handlinger: høymesse, dåp, konfirmasjon, bryllup og begravelser. Kirketårn ble bygget i 1933 – tegnet av byarkitekt Bugge. Det ble foretatt en innsamling til kirkeklokker og året etter ble det høytidlig innvielse av klokkene. Gjennom alle tider har kapellet blitt vedlikeholdt og utbedret. Kirkerommet ble malt i sine opprinnelige farger i forbindelse med 100 års jubileet i 1978. Arbeidet ble utført i samarbeid med Riksantikvaren.
Altertavlen «Kristus og disiplene i Emmaus» er en kopi av alterbildet fra den gamle Bragernes kirke. Alterbildet ble flyttet til Landfalløya Kapell fra Betania kapell på Brakerøya som ble revet i 1974. En byste av Hans Nilsen Hauge og en kopi av Thorvaldsens kjente Kristus-statue pryder kirkerommet. Virksomheten i Landfalløya kapell har en lang tradisjon. Da huset ble innviet i 1878 var navnet Landfaldøen Forsamlingshus. Huset ble noen år senere kalt Landfaldøen Bedehus. «Bedehuset» ble et selvfølgelig møtested, hverdag og helligdag, for befolkningen, fra Landfalløya, Øren, Åssiden og Muusøya. En rekke foreninger, som i de senere år er oppløst, avholdt sine møter her bl.a.: Sjømannsforening og kvinneforening.
I flere tiår ble det avholdt gudstjenester i kapellet, to ganger i måneden, senere også foredrag, konserter og gjesteandakter.
Stiftelsen Landfalløen Kapell overtok bygget i 2002, men i mai 2015 ble det klart at stiftelsen var tom for penger og det lyktes ikke å finne interessenter til å drive videre. Derfor ble bygget 16. mars 2016 solgt for 3,2 millioner kroner, og den 10. mars 2016 ble kapellet formelt avvigslet.
American Hockey League

American Hockey League (AHL) er en ishockeyliga på det nest høyeste profesjonelle nivået i USA og Canada. De fleste lagene i National Hockey League (NHL) har en samarbeidsklubb i AHL hvor de sender sine yngre framtidshåp hvor de kan utvikle seg til å kunne ta steget til NHL.
NS Hjelpeorganisasjon

NS Hjelpeorganisasjon, også skrevet N. S. Hjelpeorganisasjon og forkorta NSH, var en særorganisasjon underlagt det nasjonalistiske partiet Nasjonal Samling (NS) under andre verdenskrig i Norge. Organisasjonens sosiale hjelpearbeid var retta mot alle nødstilte i landet, ikke bare medlemmer av partiet. NSH fikk betydelig omfang med virksomhet i alle fylker. 
Organisasjonen ga blant annet «familietilskudd til barnerike familier», samla inn bidrag til Landshjelpen, åpna barnehjem og kontrollstasjoner for mor og barn og dreiv feriekolonier for barn fra Oslo. NSH samarbeida med andre frivillige hjelpeorganisasjoner etter krigsulykkene i Bergen 1944.
NS Hjelpeorganisasjon ble leda av Erling Traaholt fra 1943. Traaholt, som opprinnelig kom fra arbeiderpressen, hadde vært LOs pressesjef i 1941 og fylkesleder for NSH i Buskerud og Vestfold fra 1942. Som landsleder i NSH forvalta han seks millioner kroner til hjelpearbeid under krigen. På grunn av «sitt arbeide i NS på en sosialt innstilt måte» fikk han en mildere dom under landsvikoppgjøret.
Emblemet for NSH var dekorert med «livsrunen» algiz (elhaz), et treforma runetegn som særlig SS brukte som symbol på liv og fødsel i flere sammenhenger, blant annet for Lebensborn-hjemmene. NSH-merket var hvitt og rødt.
Creilerskogen

Skogen ved Creil (nederlandsk: Creiler Woud eller Kreilse Bos) er en skog som befant seg nordøst for dagens provins Noord-Holland i Nederland. Skogen er kjent fra en jakt som ble organisert av grev Floris II av Holland på 1100-tallet og som endte med at den frisiske edelmannen Galama mistet livet i en tvist om retten til å drive jakt der. Den strakte seg omtrent fra det som nå er øyen Texel til Enkhuizen.

Skogens skjebne

Under den store stormen og oversvømmelsen som fant sted natten etter allehelgensdag (1. – 2. november) 1170 forsvant denne skogen i Zuiderzee. Rester av den kan fremdeles finnes på bunnen av IJsselmeer.

Minner

Tre stedsnavn minner fremdeles om skogen som en gang lå her: Kreil og Kreileroord i provinsen Noord-Holland og Creil i Flevoland.
Michael Crichton

Bakgrunn

Michael Cricton ble født i Chicago, men vokste opp på Long Island i New York. Han studerte ved Harvard University, USA, hvor han ble uteksaminert som antropolog med utmerkelsen summa cum laude i 1964. 
Etter en kort periode som foreleser på Cambridge University, England i 1965, vendte han tilbake til Harvard University, hvor han studerte medisin på Harvard Medical School, og tok den medisinske embedseksamen (M. D.) i 1969.

Forfatter

Michael Crichton innledet sitt forfatterskap mens han studerte på Harvard Medical School. En rekke av hans bøker ble internasjonale bestselgere. Her kan særlig nevnes The Great Train Robbery (1975), Congo (1980), Sphere (1987), Jurassic Park og Rising Sun (1992). De fleste er thrillere med et science fiction-element, ofte lagt til forfatterens samtid eller nære framtid. Han er blitt omtalt som «technothrillerens far». 
Noen kjente filmer basert på Crichtons bøker er Andromeda-trusselen (1971), The Great Train Robbery (1979), Jurassic Park, Rising Sun (1993), Congo (1995), Sphere (1998) og The 13th Warrior (1999, etter boken Eaters of the Dead). Crichton regisserte selv flere filmer, blant dem sciencefictionfilmen Westworld (1973), som også var hans spillefilmdebut. I 1978 regisserte han den klassiske sykehusthrilleren Coma etter en roman av Robin Cook. Han ble senere kjent som manusforfatter og produsent for den kjente og prisbelønnede sykehusserien Akutten. 
Crichton mottok en rekke priser for sitt arbeide, inkludert Edgar-prisen, Oscar og Emmy.